ΚΑΝΟΝΙΣΜΟΣ (ΕΟΚ) αριθ. 3094/92 ΤΗΣ ΕΠΙΤΡΟΠΗΣ της 27ης Οκτωβρίου 1992 για τον καθορισμό των εξισωτικών ποσών προσχώρησης στον τομέα του ελαιολάδου για την εμπορική περίοδο 1992/93 Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, την πράξη προσχώρησης της Ισπανίας και της Πορτογαλίας, τον κανονισμό (ΕΟΚ) αριθ. 473/86 του Συμβουλίου της 25ης Φεβρουαρίου 1986 για τον καθορισμό των γενικών κανόνων του καθεστώτος των εξισωτικών ποσών προσχώρησης στον τομέα του ελαιολάδου (1), και ιδίως το άρθρο 7 παράγραφος 3, Εκτιμώντας: ότι ο κανονισμός (ΕΟΚ) αριθ. 2047/92 του Συμβουλίου (2) καθόρισε για την περίοδο 1992/93 την τιμή παρέμβασης του ελαιολάδου που εφαρμόζεται- ότι οι λεπτομέρειες εφαρμογής των εξισωτικών ποσών προσχώρησης καθορίσθηκαν από τον κανονισμό (ΕΟΚ) αριθ. 583/86 της Επιτροπής (3) για τον καθορισμό των λεπτομερειών εφαρμογής των εξισωτικών ποσών προσχώρησης στον τομέα του ελαιολάδου, όπως τροποποιήθηκε τελευταία από τον κανονισμό (ΕΟΚ) αριθ. 3379/88 (4), ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Τα εξισωτικά ποσά προσχώρησης που εφαρμόζονται κατά την περίοδο εμπορίας 1992/93 στον τομέα του ελαιολάδου καθορίζονται στο παράρτημα. Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 27 Οκτωβρίου 1992.

[Source: multi_eurlex | Tokens: 1377]